लघुकथा मात्र भारतीय धर्म ग्रंथों की देन नहीं, अपितु विश्व के प्राय सभी धर्म ग्रंथों‍ में इसके दर्शन होते है। वेद,पुराण,बाइबल आदि को लेकर मिस्त के पिरामिड में अंकित कथाओं और वृत्तान्तों को एक जगह एकत्र कर दे तो सहज ही में कथाओं की सार्वभौमिकता सामने आ जाएगी। ईसप की कथाओं को लेकर कन्फ़्यूशस तक जितनी भी कथाओं की शृंखलाएँ प्राप्त होती है और उसी तरह पुराण काल से लेकर बौद्ध काल तक की कथाओं की जो क्रमिक परम्परा रही है उसके पीछे मानवीय आस्तित्व और इसकी स्वतंत्रता विद्यमान है। अत यह रचना यह कहना कि लघुकथा वर्तमान संदर्भ की उत्पत्ति है ,गलत होगा। लघुकथा न तो वर्तमान की देन है और न ही साहित्य से अलग कोई स्वतंत्र साथ। लघुकथा साहित्य का एक रूप यानी विधा है जिसमें जीवन के सत्य की अभिव्यक्ति की जाती है और ऐसी अभिव्यक्ति जिससे कोई न कोई सकारात्मक मानवोत्थानिक संदेश संप्रेषित होता है।